Rikunarita-ORG/Wikinium huggingface dataset:
# Βίκτορ Χόστρομ

| Βίκτορ Χόστρομ |
| --- |
|  |
| Γενικές πληροφορίες |
| Προφορά |  |
| Γέννηση | 20 Σεπτεμβρίου 1879 Βάρμλαντ, Σουηδία |
| Θάνατος | 3 Ιανουαρίου 1960 (80 ετών) Στοκχόλμη, Σουηδία |
| Τόπος ταφής | Βόρειο νεκροταφείο της Σόλινα |
| Χώρα πολιτογράφησης | Σουηδία |
| Εκπαίδευση και γλώσσες |
| Ομιλούμενες γλώσσες | Σουηδικά |
| Πληροφορίες ασχολίας |
| Ιδιότητα | Ηθοποιός - σκηνοθέτης |
| Περίοδος ακμής | 1913 |
| Οικογένεια |
| Σύζυγος | Alexandra Stjagoff (1900–1912), Lili Bech (1914–1918) Edith Erastoff (1922–1945) |
| Τέκνα | Guje Lagerwall |
| Γονείς | Olof Adolf Sjöström και Elisabeth Sjöström |
| Συγγενείς | Victor Hartman (θείος) |
| Αξιώματα και βραβεύσεις |
| Βραβεύσεις | βραβείο Εθνικού Συμβουλίου Κριτικών καλύτερου ηθοποιού |
|  Σχετικά πολυμέσα |
|

Ο **Βίκτορ Νταβίντ Χόστρομ** (σουηδικά: *Victor David Sjöström*, προφορά: ˈ*vɪ̌kːtɔr ˈɧø̂ːstrœm*, 20 Σεπτεμβρίου 1879 - 3 Ιανουαρίου 1960) ήταν Σουηδός πρωτοπόρος του κινηματογράφου, υπηρετώντας την τέχνη του ως σκηνοθέτης, ηθοποιός και σεναριογράφος. Ο Χόστρομ, θεωρείται μία από τις σπουδαιότερες μορφές του σουηδικού κινηματογράφου κατά την περίοδο της Χρυσής Εποχής Βωβού Κινηματογράφου στην Ευρώπη.

Ο Χόστρομ γεννήθηκε στην περιόχη Βάρμλαντ της Σουηδίας. Σε ηλικία μόλις ενός έτους, μετακόμισε με τον πατέρα του Όλοφ Αντόλφ Χόμστρομ, στις Ηνωμένες Πολιτείες. Σε ηλικία ετών πεθαίνει η μητέρα του, γεγονός που τον ανάγκασε να επιστρέψει στη Σουηδία, μένοντας σε συγγενείς. Σε ηλικία 17 ετών ξεκινά την καριέρα του ως ηθοποιός στο θέατρο και αργότερα ως σκηνοθέτης του βωβού κινηματογράφου (αρχικά στη Σουηδία και μετά στις ΗΠΑ), σκηνοθετώντας ταινίας όπως το *Körkarlen* (1921), το *He Who Gets Slapped* 1924) και το *The Wind* (1928).

Παράλληλα, συμμετείχε και σε ταινίε ως ηθοποιός, με την πιο γνωστή του εμφάνιση - και τελευταία - να γίνεται στην ταινία του Ίνγκμαρ Μπέργκμαν, στον πρωταγωνιστικό ρόλο, *Άγριες Φράουλες* (1957). Αναφορικά με την προσωπική του ζωή, παντρεύτηκε τρις, και απέκτησε και μία κόρη που έγινε γνωστή ηθοποιός, την Γκουν-Μαρι Χόστρομ. Ο Χόστρομ, απεβίωσε σε ηλικία 80 ετών στη Στοκχόλμη.

## Παραπομπές

## Εξωτερικοί σύνδεσμοι

* Ο/Η Βίκτορ Χόστρομ, στο IMDb.
* Victor Sjöström at Virtual History
* "Victor Sjostrom and Mauritz Stiller" UC Santa Barbara Research Paper (2005) by Maximilian Schmige
# Αστικός μύθος

Οι **αστικοί μύθοι** ή **αστικοί θρύλοι** αποτελούν ιστορίες ή θρύλους —συνήθως φανταστικών— γεγονότων που διαδίδονται μαζικά. Εναλλακτικά, θα μπορούσαν να χαρακτηριστούν ως ευρέως διαδεδομένες φήμες. Ωστόσο, δεν είναι απαραιτήτως δημιουργήματα της φαντασίας, καθώς αρκετοί θρύλοι στηρίζονται σε πραγματικά γεγονότα. Κάποιοι αστικοί θρύλοι έχουν καταφέρει να επιβιώσουν για αρκετά χρόνια με μικρές παραλλαγές. Πλέον κατά κανόνα διαδίδονται μέσω του διαδικτύου, από τα μέσα κοινωνικής δικτύωσης και από τα μπλογκ (ιστολόγια).

## Η ορολογία

Παρά την ονομασία τους, οι θρύλοι αυτοί δεν συνδέονται απαραίτητα με ένα *αστικό* περιβάλλον μέσα στο οποίο διαδραματίζονται. Ο όρος *αστικός* χρησιμοποιείται προκειμένου να διαχωριστούν από άλλου είδους (λόγου χάρη, τους παραδοσιακούς μύθους που συνδέονται με την αγροτική ζωή) και εισήχθη από τον καθηγητή Γιαν Χάρολντ Μπρούνβαντ στο βιβλίο του *The Vanishing Hitchhiker: American Urban Legends & Their Meanings*. Στο βιβλίο αυτό, ο Μπρούνβαντ δημιούργησε μια συλλογή από αστικούς θρύλους και φανταστικές ιστορίες με κύριο σκοπό να αποδείξει πως η μυθοπλασία αποτελεί διαχρονική πρακτική του ανθρώπου αλλά και για να υποστηρίξει πως ακόμα και θρύλοι αυτού του είδους μπορούν να χρησιμοποιηθούν για την μελέτη της σύγχρονης κουλτούρας. Στόχος τους είναι να εκφράσουν «διαμέσου της υπερβολής, δυσπιστία για το νεωτερικό, για το άγνωστο, για μια επιστήμη χωρίς συνείδηση, προκειμένου να βοηθηθεί ο κοινός άνθρωπος να αντιμετωπίσει κάποιους ανάλογους κινδύνους, νιώθοντας αλληλέγγυος με όσους πιστεύουν όσα πιστεύει και ο ίδιος».

## Το περιεχόμενο

Το περιεχόμενο των αστικών θρύλων ποικίλει και περιλαμβάνει συχνά στοιχεία τρόμου ή καλλιέργειας κάποιου φόβου. Παραδείγματα αστικών θρύλων είναι η ύπαρξη κροκοδείλων στους υπονόμους της Νέας Υόρκης, το ότι το σώμα του Γουόλτ Ντίσνεϊ είναι παγωμένο σε θάλαμο κρυογενετικής, το ότι κατά καιρούς αναφέρονται μαρτυρίες σχετικά με τον Μπρους Λι ή τον Έλβις Πρίσλεϊ, τον μύθο της μίας ψήφου, το Hellenic Quest κ.ά.

## Δείτε επίσης

* Κατάλογος αστικών μύθων
* Θεωρίες συνωμοσίας
* Μυστήρια

## Παραπομπές

## Πηγές

* Veronique Campion Vincent, Jean-Bruno Renard, Legendes urbaines.Rumeurs d'aujourd'hui, εκδ.Payot, Παρίσι, 1992
* Δημήτρης Μπενέκος, Αστικοί θρύλοι. Φαντασία και πραγματικότητα στις σύγχρονες ανώνυμες λαϊκές αφηγήσεις, Ηπειρωτικό Ημερολόγιο, τ. 25. Ιωάννινα 2006, σ. 159-170
* Michael Shermer, Γιατί οι άνθρωποι πιστεύουν σε παράξενα πράγματα. Ψευδοεπιστήμη, προλήψεις και άλλες πλάνες του καιρού μας, μτφρ. Μιχάλης Παναγιωτάκης, εκδ. Πανεπιστημιακές Εκδόσεις Κρήτης, 2004
* Sagan, Carl. Στοιχειωμένος κόσμος: Επιστήμη: Κερί μες στο σκοτάδι, μτφρ. Αιμιλία Μανούση, εκδ. Έσοπτρον, Αθήνα, 1998
* Παύλος Λασκαρίδης, Στα ίχνη των UFO. Μαρτυρίες, θεωρίες και απόψεις για το πρόβλημα της ζωής στο σύμπαν, εκδ. Δίαυλος, Αθήνα, 2002

## Εξωτερικοί σύνδεσμοι

* Πολυμέσα σχετικά με το θέμα  Αστικός μύθος στο Wikimedia Commons
# Snapchat

Snapchat| Παράδειγμα ενός snap με μήνυμα και εικόνα στο Snapchat.
 |
| Γενικά
 |
| Δημιουργοί | Έβαν Σπίγκελ, Μπόμπι Μέρφι, Ρέγκι Μπράουν |
| Ημερ. Δημιουργίας | Σεπτέμβριος 2011 |
| Είδος | διαδικτυακή υπηρεσία, εφαρμογή κοινωνικής δικτύωσης, πελάτης άμεσης επικοινωνίας, εφαρμογή κινητού, διαδικτυακή κοινότητα |
|  |
| Διανομή
 |
| Έκδοση | 13.31.1.0 (8 Μάρτιος 2025) 13.31.0.47 (5 Μάρτιος 2025)  |
| Δοκιμαστική έκδοση | 11.42.0.30 (13 Αύγουστος 2021) 11.42.0.33 (14 Αύγουστος 2021) 11.42.0.38 (18 Αύγουστος 2021) 11.42.0.39 (19 Αύγουστος 2021) 11.43.0.26 (19 Αύγουστος 2021) 11.43.0.32 (22 Αύγουστος 2021) 11.43.0.36 (24 Αύγουστος 2021) 11.44.0.29 (27 Αύγουστος 2021) 11.44.0.32 (28 Αύγουστος 2021) 11.77.0.14 (23 Απριλίου 2022) 12.05.0.31 (15 Οκτώβριος 2022) 12.29.0.9 Beta (1 Απριλίου 2023)  |
| Λειτουργικά |  |
| Διαθέσιμο σε | Αγγλικά |
| Προκάτοχος | Zenly |
|  |
| Ανάπτυξη
 |
| Υπευθ. ανάπτυξης | Snap Inc. |
| Άδεια χρήσης | ιδιόκτητη άδεια |
|  |
| Σύνδεσμοι
  |
| Επίσημος ιστότοπος |
|  |
|  |

Το **Snapchat** είναι ένα προϊόν λογισμικού εφαρμογής μηνυμάτων εικόνας που δημιουργήθηκε από τους Έβαν Σπίγκελ, Μπόμπι Μέρφι & Ρέγκι Μπράουν, όταν ήταν φοιτητές στο Πανεπιστήμιο του Στάνφορντ.

Σύμφωνα με τις δημοσιευμένες στατιστικές του Snapchat , από τον Μάιο του 2015, οι χρήστες της εφαρμογής έστελναν 2 δισεκατομμύρια φωτογραφίες και βίντεο ανά ημέρα. Τον Νοέμβριο του 2015, ο αριθμός αυτός έφτασε τα 6 δισεκατομμύρια  βίντεο ανά ημέρα. Η εταιρεία έχει μια αποτίμηση των 10-20 δισεκατομμυρίων δολαρίων. Το 2016, το  Snapchat έφτασε τις 7 δισεκατομμύρια προβολές βίντεο ανά ημέρα. Από τον Ιούλιο του 2021, το Snapchat είχε 293 εκατομμύρια ενεργούς χρήστες καθημερινά, αυξημένος αριθμός κατά 23% σε ετήσια βάση.

To Snapchat είναι διαθέσιμο σε πάνω από 37 γλώσσες και ανάμεσα τους είναι και τα ελληνικά.

## Παραπομπές
# Ζεύγος δυνάμεων

Στη φυσική **ζεύγος δυνάμεων** καλούνται δύο δυνάμεις F και F' των οποίων η ροπή είναι ίδια προς οποιοδήποτε σημείο του επιπέδου τους.

## Απλό ζεύγος δυνάμεων

Απλό ζεύγος δυνάμεων αποτελούν δύο δυνάμεις με ίδιο μέτρο, αντίθετη φορά και παράλληλους φορείς που απέχουν μεταξύ τους απόσταση d.

### Ροπή ζεύγους δυνάμεων

Η ροπή ενός ζεύγους δυνάμεων WIKINIUM\_MATH\_PH\_0 μέτρου F ως προς σημείο Α που απέχει WIKINIUM\_MATH\_PH\_2 από την F και WIKINIUM\_MATH\_PH\_4 από την F' είναι ίση με:

 WIKINIUM\_MATH\_PH\_6
όπου WIKINIUM\_MATH\_PH\_8

## Γραφική απεικόνιση

Γραφική Απεικόνιση Ζεύγους Δυνάμεων. Διάγραμμα WIKINIUM\_MATH\_PH\_10
Έστω r το μήκος του φορέα. Η αλγεβρική τιμή της ροπής της πρώτης δύναμης ισούται με WIKINIUM\_MATH\_PH\_12 . Αν d η απόσταση μεταξύ των σημείων αναφοράς τότε η αλγεβρική τιμή της ροπής της δεύτερης δύναμης ισούται με WIKINIUM\_MATH\_PH\_14 . Προσθέτοντας τις δύο συναρτήσεις λαμβάνουμε ότι WIKINIUM\_MATH\_PH\_16 που είναι **σταθερό**

## Αναφορές
# 145452 Ριτόνα

**(145452) Ριτόνα** |   |
| Ανακάλυψη |
| Ανακαλύφθηκε από |  A.C. Becker, A.W. Puckett και J. Kubica  |
| Ανακαλύφθηκε στις |  10 Σεπτεμβρίου 2005 |
| Χαρακτηριστικά τροχιάς |
| Αφήλιο |  42,44 AU |
| Περιήλιο |  40,536 AU |
| Ημιάξονας τροχιάς |  41,49 AU |
| Εκκεντρότητα |  0,0230  |
| Περίοδος περιφοράς |  97.618 ημέρες (267 χρόνια) |
| Κλίση |  19,26° ως προς την Εκλειπτική  |
| Μήκος του ανερχόμενου σημείου |  187,01°  |
| Όρισμα του περιηλίου |  177,88°  |
| Φυσικά Χαρακτηριστικά |
|  Διαστάσεις |  680±5573 km  |
| Λευκαύγεια |  0,09-0,14  |
| Αστρονομική περίοδος περιστροφής |  5,62 h  |
| Φαινόμενο μέγεθος |  20,15
 |
| Απόλυτο μέγεθος |  3,9 |

Το **145452 Ριτόνα** (προσωρινή: 2005 RN43) είναι ένα μεγάλο αντικείμενο της ζώνης του Κάιπερ με διάμετρο περίπου 700 χιλιόμετρα. Ανακαλύφθηκε στις 10 Σεπτεμβρίου 2005. Είναι πιθανόν να είναι πλανήτης νάνος.

## Παραπομπές
# Εκκλησιαστικοί Πατέρες

**Εκκλησιαστικοί Πατέρες** ή **Πατέρες της Εκκλησίας** ονομάζονται οι εκκλησιαστικοί θεολόγοι και συγγραφείς (ευαγγελιστές)κυρίως κατά τους πρώτους πέντε αιώνες του Χριστιανισμού, οι οποίοι άσκησαν μεγάλη επιρροή. Δεν ανακηρύχτηκαν όλοι οι Πατέρες Άγιοι. Σε αυτούς δεν περιλαμβάνονται συνήθως οι συγγραφείς της Καινής Διαθήκης, αν και στην πρώτη Χριστιανική εκκλησία κάποια από τα έργα των Εκκλησιαστικών Πατέρων θεωρούνταν ότι αποτελούσαν μέρος του Βιβλικού κανόνα.

Με κριτήριο τη γλώσσα τους, οι Εκκλησιαστικοί Πατέρες διαχωρίζονται σε

* *Έλληνες (Εκκλησιαστικούς) Πατέρες*
* *Λατίνους (Εκκλησιαστικούς) Πατέρες* και σε
* *Σύρους (Εκκλησιαστικούς) Πατέρες*.

Ανάμεσα στους Πατέρες της Εκκλησίας είναι και οι Τρεις Ιεράρχες, ο Βασίλειος ο Μέγας, ο Γρηγόριος ο Θεολόγος ή ο Ναζιανζηνός και ο Ιωάννης ο Χρυσόστομος.

## Δείτε επίσης

* Διδάσκαλοι της Εκκλησίας
* Αποστολικοί Πατέρες
* Πατρολογία
* Πατριστικό Ελληνικό Λεξικό
# Τζόνγκα

Το Τζακάρ Τζονγκ, εκπρόσωπος της ξεχωριστής αρχιτεκτονικής τζονγκ, πρώτο συνθετικό της λέξης τζόνγκα
Η **Τζόνγκα** ή **Μπουτανέζικα** (རྫོང་ཁ་), είναι μια σινοθιβετική γλώσσα, η οποία ομιλείται από πάνω από μισό εκατομμύριο άτομα στο Μπουτάν. Είναι η εθνική και μοναδική επίσημη γλώσσα του Βασιλείου του Μπουτάν. Η γλώσσα γράφεται με το θιβετιανό αλφάβητο.

Η λέξη *τζόνγκα* σημαίνει "γλώσσα της επαρχίας", αφού *κα* σημαίνει γλώσσα και *τζονγκ* "επαρχία". Η περιφερειακή αρχιτεκτονική "τζονγκ" εντοπίζεται σε μοναστήρια που ίδρυσε ο Νγκαουάνγκ Ναμγκιάλμ (ενοποιητής των Μπουτανέζων), 1ος Ζαμπντρούνγκ Ρινπότσε, τον 17ο αιώνα. Το 2013 η τζόνγκα ήταν μητρική γλώσσα 171.080 ατόμων, ενώ την μιλούσαν περίπου 640.000 άτομα.

## Χρήση

Η Τζόνγκα και οι διάλεκτοί της είναι η μητρική γλώσσα των οκτώ δυτικών επαρχιών του Μπουτάν (Ουανγκντούε Φοντράνγκ, Πουνάκα, Τιμπού, Γκάσα, Πάρο, Χα, Νταγκάνα και Τσούχα). Υπάρχουν επίσης αυτόχθονες ομιλητές της Τζόνγκα πέριξ της πόλης Καλιμπόνγκ, που παλαιότερα ανήκε στο Μπουτάν, αλλά σήμερα είναι ινδική, ευρισκόμενη στον ορεινό βορρά της Δυτικής Βεγγάλης στην Ινδία.

Η Τζόνγκα καθιερώθηκε ως η εθνική γλώσσα του Μπουτάν το 1971. Η μελέτη της Τζόνγκα είναι υποχρεωτικό μάθημα σε όλα τα σχολεία του Μπουτάν. Η γλώσσα αποτελεί *Lingua franca* (κοινή διάλεκτος συνομιλίας) στις επαρχίες στα νότια και τα ανατολικά, όπου δεν είναι η μητρική γλώσσα. Η μπουτανέζικη κινηματογραφική ταινία *Travellers and Magicians* (Ταξιδιώτες και Μάγοι) του 2003 αποδίδεται εξ ολοκλήρου σε γλώσσα Τζόνγκα.

## Σύστημα γραφής

Το θιβετιανό αλφάβητο που χρησιμοποιείται στο γραπτό λόγο της Τζόνγκα έχει τριάντα βασικά σύμβολα για τα σύμφωνα. Γράφεται συνήθως σε γραφή Ουτσέν, σε μορφές του θιβετιανού αλφάβητου γνωστές ως Τζόγι και Τζοτσούμ. Η έντυπη μορφή είναι γνωστή ως *Τσουμ*.

### Λατινοποίηση

Υπάρχουν διάφορα συστήματα απόδοσης της Τζόνγκα με λατινικούς χαρακτήρες, ωστόσο όλα τα εφαρμοσθέντα συστήματα απέτυχαν να αναπαραγάγουν πιστά την ορθή προφορά. Ένα φωνητικό σύστημα μετεγγραφής "Λατινικής Τζόνγκα" (Roman Dzongkha), που επινοήθηκε από τον γλωσσολόγο Τζορτζ φαν Ντριμ και βασίζεται στη φωνητική απόδοση (transcription), υιοθετήθηκε ως επίσημο σύστημα λατινοποίησης της Τζονγκα από την κυβέρνηση του Μπουτάν το 1991.

## Παραπομπές
# Σημαία του Πακιστάν

Σημαία του Πακιστάν. Λόγος: 2:3
Η εθνική **σημαία του Πακιστάν** σχεδιάστηκε από τον Σάιντ Αμίρ-ουντ-Ντιν Κεντβάι και είναι βασισμένη στη σημαία του 1906 του Πανινδικού Μουσουλμανικού Συνδέσμου. Καθιερώθηκε στις 11 Αυγούστου 1947, τρεις ημέρες πριν από την ανεξαρτησία της χώρας. Η σημαία είναι γνωστή κοινώς ως *Σαμπζ Χιλαλί Παρτσάμ* (στην κυριολεξία: *Πράσινη σημαία με ημισέληνο*) και *Παρτσάμ-ε-Σιτάρα ο Χιλάλ* (που σημαίνει: *Η σημαία της ημισελήνου και του άστρου*.).

## Συμβολισμός

Πολιτική σημαία του Πακιστάν.
Ναυτική σημαία του Πακιστάν.
Η σημαία αποτελείται από ένα σκούρο πράσινο φόντο, που συμβολίζει τη μουσουλμανική πλειοψηφία στο Πακιστάν και από μια κάθετη λευκή λωρίδα στο μέρος όπου κυματίζει η σημαία, στην αριστερή πλευρά, για τις μη μουσουλμανικές μειονότητες. Στο κέντρο βρίσκεται ένα λευκό πεντάκτινο αστέρι, σύμβολο του φωτός και των γνώσεων, καθώς και μία λευκή ημισέληνος.

Οι παραστάσεις καθώς και τα χρώματα της σημαίας είναι τυπικά ισλαμικοί συμβολισμοί, ενώ συμβολίζουν επίσης την ειρήνη και την ευημερία, καθώς και τα δικαιώματα των θρησκευτικών μειονοτήτων της χώρας.

## Εξωτερικοί σύνδεσμοι

* Πληροφορίες από την επίσημη κυβερνητική σελίδα της χώρας
* Η Σημαία του Πακιστάν στην ιστοσελίδα "Σημαίες του Κόσμου"

## Παραπομπές
# Xinhua

Xinhua| Τύπος | ειδησεογραφικό πρακτορείο public institution directly owned by State Council |
| Χώρα | Λαϊκή Δημοκρατία της Κίνας |
| Ίδρυση | 1931 από Κομμουνιστικό Κόμμα Κίνας |
| Έδρα | Πεκίνο |
| Ιδιοκτήτης | State Council of the People's Republic of China |
| Ιστότοπος | Επίσημος ιστότοπος |
| δεδομένα () |

Το **Xinhua News Agency** (κινεζικά: 新华社, προφέρεται: [ˌʃɪnˈhwɑː], κυριολεκτικά: *πρακτορείο ειδήσεων Νέα Κίνα*) είναι το επίσημο πρακτορείο ειδήσεων της Λαϊκής Δημοκρατίας της Κίνας Το Xinhua είναι ο μεγαλύτερος και πλέον σημαίνων οργανισμός μέσων ενημέρωσης στην Κίνα, καθώς και το μεγαλύτερο πρακτορείο ειδήσεων από την άποψη ανταποκριτών σε όλο τον κόσμο. Το Xinhua είναι εξαρτόμενο από την κινεζική κεντρική κυβέρνηση, και είναι το υψηλότερο σε κατάταξη όργανο των κρατικών μέων ενημέρωσης στη χώρα, παράλληλα με το People's Daily. Ο πρόεδρός του είναι μέλος της Κεντρικής Επιτροπής του Κομμουνιστικού Κόμματος της Κίνας.

Το Xinhua διαθέτει περισσότερα από 170 παραρτήματα σε όλο τον κόσμο και διατηρεί 31 παραρτήματα στην Κίνα, ένα για κάθε επαρχία, αυτόνομη περιοχή ή δήμο και ένα σε στρατιωτική υπηρεσία. Το Xinhua είναι ο μοναδικός δίαυλος για τη διανομή σημαντικών ειδήσεων που σχετίζονται με το Κομμουνιστικό Κόμμα και την κινεζική κεντρική κυβέρνηση και η έδρα του στο Πεκίνο βρίσκεται σε στρατηγική τοποθεσία σε κοντινή απόσταση από το Τσονγκνάνχαϊ, το οποίο στεγάζει τα κεντρικά γραφεία του Κομμουνιστικού Κόμματος της Κίνας, το Συμβούλιο της Επικρατείας και το γραφείο του Προέδρου της Λαϊκής Δημοκρατίας της Κίνας.

Το Xinhua, ως ειδησεογραφικό πρακτορείο, εκδίδει περισσότερες από 20 εφημερίδες και μια ντουζίνα περιοδικά και δημοσιεύει εκδόσεις σε διάφορες γλώσσες, εκτός από τα κινεζικά, όπως τα αγγλικά, τα γερμανικά, τα ισπανικά, τα γαλλικά, τα ρωσικά, τα πορτογαλικά, τα αραβικά, τα ιαπωνικά και τα κορεατικά.

## Παραπομπές

## Εξωτερικοί σύνδεσμοι

* Επίσημος ιστότοπος (Αγγλικά)
# Γνώση

**Γνώση** είναι η μετεξέλιξη στον νου της καταγεγραμμένης πληροφορίας και εμπειρίας που παρέχει την εξοικείωση, την αντιληπτότητα και την κατανόηση των πραγμάτων και δίνει επιδεξιότητα και δυνατότητα καθοδήγησης στη λήψη αποφάσεων. Αποκτάται μέσω της εμπειρίας ή της εκπαίδευσης με την πρόσληψη πληροφορίας, την ανακάλυψη και τη μάθηση.

Η γνώση μπορεί να αναφέρεται στη θεωρητική ή στην πρακτική κατανόηση ενός θέματος, να αφορά την επιδεξιότητα και την εξειδίκευση στο πρακτικό του μέρος, και να ακολουθεί λιγότερο ή περισσότερο την τυπικότητα και τη συστηματικότητα.

Στη φιλοσοφία η μελέτη της γνώσης καλείται γνωσιολογία. Ο Πλάτωνας όρισε τη γνώση ως «τεκμηριωμένη και αληθή πεποίθηση». Το 1963 το Πρόβλημα του Γκέτιερ έδωσε αντιπαραδείγματα στον ορισμό αυτόν και ακολούθησαν αρκετές θεωρίες ή διατυπώσεις που θέτουν πλέον τη γνώση ως κεντρικό πρόβλημα της γνωσιολογίας, με φιλοσόφους να φτάνουν να μην αποδέχονται πως υπάρχει οτιδήποτε γνωστό.

Στη βιβλιογραφία της διαχείρισης γνώσης, ένας συνήθης τρόπος διάκρισης της αποκτώμενης γνώσης είναι η ρητή γνώση (explicit knowledge) και η άρρητη γνώση (tacit knowledge). Η πρώτη μεταδίδεται με το γραπτό και προφορικό λόγο, ενώ η δεύτερη αποκτάται με την εμπειρία.

## Παραπομπές

## Εξωτερικοί σύνδεσμοι

4.
# Μάριο Κουόμο

| Μάριο Κουόμο |
| --- |
|  |
| Κυβερνήτης της Νέας Υόρκης |
| **Περίοδος** 1 Ιανουαρίου 1983 – 31 Δεκεμβρίου 1994 |
| Αναπληρωτής Κυβερνήτης | Άλφρεντ ΝτελΜπέλο (1983-1985) Γουόρεν Μ. Άντερσον (1985-1986) Σταν Λούνταϊν (1987-1994) |
| Προκάτοχος | Χιου Κάρεϊ |
| Διάδοχος | Τζορτζ Πατάκι |
| Αναπληρωτής Κυβερνήτης της Νέας Υόρκης |
| **Περίοδος** 1 Ιανουαρίου 1979 – 31 Δεκεμβρίου 1982 |
| Κυβερνήτης | Χιου Κάρεϊ |
| Προκάτοχος | Μέρι Ανν Κρούπσακ |
| Διάδοχος | Άλφρεντ ΝτελΜπέλο |
| Υπουργός Εσωτερικών της Νέας Υόρκης |
| **Περίοδος** 1 Ιανουαρίου 1975 – 31 Δεκεμβρίου 1978 |
| Κυβερνήτης | Χιου Κάρεϊ |
| Προκάτοχος | Τζον Τζ. Γκέζι |
| Διάδοχος | Μπέιζιλ Πάτερσον |
| Προσωπικά στοιχεία |
| Γέννηση | 15 Ιουνίου 1932, Κουίνς, Νέα Υόρκη, Νέα Υόρκη, ΗΠΑ |
| Θάνατος | 1 Ιανουαρίου 2015 (82 ετών) Μανχάταν, Νέα Υόρκη, Νέα Υόρκη, ΗΠΑ |
| Πολιτικό κόμμα | Δημοκρατικό Κόμμα |
| Σύζυγος | Ματίλντα Ράφα-Κουόμο |
| Παιδιά | 5 |
| Σπουδές | Πανεπιστήμιο Σεντ Τζονς Νομική Σχολή του Πανεπιστημίου Σεντ Τζονς |
| Επάγγελμα | Δικηγόρος Πολιτικός |
| Θρήσκευμα | Ρωμαιοκαθολικισμός |
| Υπογραφή |  |
|  Σχετικά πολυμέσα |
|

Ο **Μάριο Μάθιου Κουόμο** (αγγλικά: *Mario Matthew Cuomo*‎‎, 15 Ιουνίου 1932 – 1 Ιανουαρίου 2015) ήταν Αμερικανός πολιτικός και μέλος του Δημοκρατικού Κόμματος.

## Βιογραφία

Γεννήθηκε στη Νέα Υόρκη και ήταν γόνος οικογένειας ιταλικής καταγωγής. Σπούδασε νομικά και ιδιώτευσε ως δικηγόρος. Εντάχθηκε στο Δημοκρατικό Κόμμα και το 1977 έθεσε υποψηφιότητα για τον δημαρχιακό θώκο της Νέας Υόρκης, χωρίς όμως επιτυχία. Την περίοδο 1979 - 1982 διετέλεσε αναπληρωτής κυβερνήτης της Νέας Υόρκης και το 1982 έθεσε υποψηφιότητα για κυβερνήτης, θέση στην οποία και εκλέχθηκε. Επανεκλέχθηκε το 1986 και 1990, απέτυχε όμως να εκλεγεί το 1994. Αν και φημολογήθηκε αρκετές φορές ότι θα διεκδικήσει την προεδρία των ΗΠΑ, ποτέ δεν το έπραξε.

Με τη σύζυγό του Ματίλντα Ράφα είχαν αποκτήσει 5 παιδιά, μεταξύ των οποίων και τον, μετέπειτα, κυβερνήτη Άντριου Κουόμο.

Ο Μάριο Κουόμο πέθανε την 1 Ιανουαρίου 2015 στο σπίτι του στο Μανχάταν από ανακοπή καρδιάς.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Μάριο Κουόμο στο Wikimedia Commons
# Περσόνα (ταινία)

| Περσόνα |
| --- |
| Σκηνοθεσία | Ίνγκμαρ Μπέργκμαν |
| Παραγωγή | Ίνγκμαρ Μπέργκμαν |
| Σενάριο | Ίνγκμαρ Μπέργκμαν |
| Πρωταγωνιστές | Μπίμπι Άντερσον, Λιβ Ούλμαν, Gunnar Björnstrand και Margaretha Krook |
| Μουσική | Lars Johan Werle |
| Φωτογραφία | Σβεν Νίκβιστ |
| Μοντάζ | Ulla Ryghe |
| Ενδυματολόγος | Max Goldstein |
| Εταιρεία παραγωγής | SF Studios |
| Διανομή | Netflix |
| Πρώτη προβολή | 18  Οκτωβρίου 1966 (Σουηδία) και 16  Μαρτίου 1967 (Ηνωμένες Πολιτείες Αμερικής) |
| Διάρκεια | 84 λεπτά |
| Προέλευση | Σουηδία |
| Γλώσσα | Σουηδικά |
| δεδομένα () |

Το Περσόνα (σουηδικά: Persona‎‎) είναι σουηδική αβάν-γκαρντ ψυχολογική δραματική ταινία του 1966, σε σενάριο, σκηνοθεσία και παραγωγή του Ίνγκμαρ Μπέργκμαν, με πρωταγωνίστριες τις Μπίμπι Άντερσον και Λιβ Ούλμαν. Η ιστορία περιστρέφεται γύρω από μια νεαρή νοσοκόμα ονόματι Άλμα (Άντερσον) και την ασθενή της, γνωστή θεατρική ηθοποιό Ελίζαμπετ Φόγκλερ (Ούλμαν), η οποία ξαφνικά σταμάτησε να μιλάει. Μετακομίζουν σε ένα εξοχικό σπίτι, όπου η Άλμα φροντίζει την Ελίζαμπετ, την εμπιστεύεται και αρχίζει να δυσκολεύεται να ξεχωρίσει τον εαυτό της από την ασθενή της.

Κέρδισε το βραβείο Καλύτερης Ταινίας στα 4α Βραβεία Guldbagge και ήταν η πρόταση της Σουηδίας για το Όσκαρ Καλύτερης Ξενόγλωσσης Ταινίας.

## Παραπομπές
# Μοντέλο δεδομένων

Στον χώρο τη πληροφορικής ως **μοντέλο δεδομένων** ορίζεται ένα σύνολο αφαιρέσεων μαζί με ένα σύνολο επιτρεπτών πράξεων επί αυτών με τις οποίες μπορούν να περιγραφούν και να αναπαρασταθούν εντός μίας υπολογιστικής μηχανής όλες οι έννοιες (τα δεδομένα) μιας πτυχής ενός προβλήματος (πεδίου εφαρμογής).

## Δείτε επίσης

* Μοντελοποίηση δεδομένων.